1.8.2022.
2.4.
HR
Službeni list Europske unije
L 201/69
Ispitivanja kvalitete slika
Ispitivanja kvalitete slike rendgenske opreme trebala bi se provoditi s ispitnim uzorkom za ispitivanje percepcije ljudi (HP) opisanim u međunarodnoj normi: — ASTM F792–17e1, Standardna praksa za procjenu sigurnosnih rendgenskih sustava s obzirom na sposobnost uzimanja slika (engl.
Standard Practice for Evaluating the Imaging Performance of Security X-Ray Systems), ASTM International, West Conshohocken, PA, 2017., www.astm.org Za ocjenjivanje kvalitete slike rendgenske opreme trebalo bi koristiti sljedećih devet ispitivanja: 2.4.1.
1. ispitivanje: prikaz žice — sposobnost rendgenske opreme da prikaže slike na kojima operater može identificirati metalne žice.
2.4.2.
2. ispitivanje: upotrebljiva prodornost — sposobnost rendgenske opreme da dobije sliku koja operateru ili algoritmu omogućuje otkrivanje žica koje su skrivene blokirajućim materijalom raznih debljina.
2.4.3.
3. ispitivanje: prostorna rezolucija — sposobnost rendgenske opreme da tijesno složeni visokokontrastni predmeti budu prikazani kao zasebni predmeti.
2.4.4.
4. ispitivanje: jednostavna prodornost — sposobnost rendgenske opreme da prikazuje slike na temelju kojih operater može identificirati olovne brojeve koji bi inače bili skriveni čeličnim blokirajućim materijalom.
2.4.5.
5. ispitivanje: uzimanje slike tankih organskih materijala — sposobnost rendgenske opreme da prikazuje slike na temelju kojih operater može identificirati tanke komade organskog materijala.
2.4.6.
6. ispitivanje: osjetljivost na kontraste u čeliku — sposobnost rendgenske opreme da prikazuje slike na temelju kojih operater može identificirati plitke kružne udubine u čeliku.
2.4.7.
7. ispitivanje: razlikovanje materijala — sposobnost rendgenske opreme da prikazuje slike na temelju kojih operater može razlikovati materijale različitih efektivnih atomskih brojeva.
2.4.8.
8. ispitivanje: klasifikacija materijala — sposobnost rendgenske opreme za prikazivanje slika na temelju kojih operater može dosljedno identificirati određeni materijal unutar raspona različitih debljina.
2.4.9.
9. ispitivanje: organska diferencijacija — sposobnost rendgenske opreme da prikazuje slike na temelju kojih operater može razlikovati organske materijale različitih efektivnih atomskih brojeva.
2.5.
Pragovi kvalitete slike
U skladu s ispitnim uzorkom za ispitivanje percepcije ljudi (HP) iz norme ASTM F792–17e1 minimalni pragovi za svako ispitivanje kvalitete slike trebali bi biti kako je opisano u tablici 2.3.
Da bi rendgenska oprema bila kvalificirana za određeni standard, ona bi trebala biti iznad odgovarajućih minimalnih pragova u svim ispitivanjima kvalitete slika.